เรื่องร้องเรียน (ทางเท้า) วันที่ 2022-10-12 02:09:40 — แขวงวัดพระยาไกร เขตบางคอแหลม กรุงเทพมหานคร
เรียน ผู้อำนวยการฝ่ายเทศกิจ เขตบางคอแหลม

เรื่อง ขอยกเลิกจุดผ่อนผัน หน้าบ้านเลขที่ 2351/1 -2351/5 (5 อาคารพาณิชย์ )

สืบเนื่องจากที่ผ่านมาได้มีผู้ค้ามาตั้ง ร้านเพื่อจำหน่ายอาหารหน้าอาคารพาณิชย์มาเป็นเวลานานแล้ว ทั้งนี้น่าจะมีการลงทะเบียนผู้ค้ากับทางเขตบางคอแหลมไว้ แต่ในปัจจุบันนี้เป็นเวลากว่า 5 ปีที่จุดผ่อนผันบริเวณดังกล่าวนี้ไม่มีการขายของมานานแล้ว ซึ่งทุกบ้านมีความพอใจและเห็นดีด้วยที่หน้าบ้านของพวกเราสะอาดดี ทำให้สภาพแวดล้อมดีขึ้น ทางเท้าไม่สกปรกเลอะเทอะ สัตว์น่ารังเกียจ อาทิ มด แมลงสาบ และหนูเบาบางลง ซึ่งเป็นสาเหตุที่ทำให้คนในบ้านเป็นโรคภูมิแพ้ พวกเราทุกบ้านดังที่กล่าวมารู้สึกพอใจ แต่จู่ๆเมื่อวันพุธที่ 5 ตุลาคมที่ผ่านมา ได้มีร้านก๋วยเตี๋ยวเป็ดมาตั้งวางขายอาหาร ณ จุดดังกล่าวอีกครั้ง ได้พูดคุยกันในระดับหนึ่ง โดยทางผู้ค้าได้อ้างถึงการที่เจ้าหน้าที่เทศกิจ ได้แจ้งให้มาตั้งบริเวณดังกล่าวโดยไม่มีการบอกกล่าวล่วงหน้ากับพวกเราแต่อย่างใด ซึ่งทางพวกเรารู้สึกไม่พอใจและไม่อยากให้ผู้ค้ามาตั้งในบริเวณนี้อีกต่อไป ดังนั้นจึงอยากจะขอความอนุเคราะห์แจ้งให้ทราบว่า ต้องการให้ทางเขตบางคอแหลมยกเลิก จุดผ่อนผันในช่วงบริเวณที่พักอาศัยตามเลขที่บ้านดังกล่าว และขอความกรุณาช่วยทำการย้ายร้านค้าให้ไปอยู่ในบริเวณอื่น ทั้งนี้พวกเรา กลุ่ม 6 อาคารพาณิชย์จึงลงชื่อเพื่อรับทราบเพื่อ ให้ทางหน่วยงานที่รับผิดชอบทราบถึงปัญหาที่เกิดขึ้น

ขอแสดงความนับถือ
กลุ่ม 5 อาคารพาณิชย์